Deputación - Wikipedia

# Deputación

### Na Galipedia, a wikipedia en galego.

As deputacións son corporacións de carácter representativo ás que están atribuídos o goberno e administración provincial, así as define a vixente Constitución española de 1978 no seu Título VIII baixo o epígrafe "A organización territorial do estado".

O propio texto constitucional define tamén provincia dicindo que é unha entidade local determinada pola agrupación de concellos e división territorial. Esta entidade local, segundo o propio texto, e ao igual cós concellos e comunidades autónomas, gozan de plena autonomía para a xestión dos seus respectivos intereses. Para esta xestión dota á provincia de persoalidade xurídica propia.

A provincia na súa actividade debe garantir os principios de solidariedade e equilibrio entre os municipios que a integran, para o mesmo deberá asegurar a prestación integral e axeitada na totalidade do seu territorio dos servicios de competencia municipal e a participación na coordinación entre a administración local coa da comunidade autónoma e a do estado.

Para o funcionamento da deputación esta organízase en varios órganos de goberno, todas as deputacións terán: o Presidente, os Vicepresidentes, a Xunta de Goberno e o Pleno. Existen outros órganos chamados complementarios co obxectivo de estudar, informar ou consultar os asuntos que serán sometidos a decisión plenaria, neste apartado situánse as coñecidas como "comisións informativas".

Estas corporacións, ás que se lles atribúe o goberno e a administración provincial, nas illas (Comunidade Canaria e Balear) teñen o nome de cabildos ou consellos.

Traído desde "http://gl.wikipedia.org../../../d/e/p/Deputaci%C3%B3n.html"

Categoría: Política

##### Views

- Artigo
- Discusión
- Revisión actual

##### Procura